นลท.กระหน่ำขาย ICHI ผิดหวังงบฯQ1กำไรลดวูบ กดราคาดิ่งกว่า21% นิวโลว์ตั้งแต่เข้าตลาดฯ
นลท.กระหน่ำขาย ICHI ผิดหวังงบฯ Q1 กำไรลดวูบ กดราคาดิ่งกว่า21% นิวโลว์ตั้งแต่เข้าตลาดฯ โดย ล่าสุด ณ เวลา 10.03 น. อยู่ที่ 5.70 บาท ลบ 1.55 บาท หรือ 21.38% สูงสุดที่ 5.90 บาท ต่ำสุดที่ 5.50 บาท ด้วยมูลค่าซื้อขาย 43.03 ล้านบาท
15 พ.ค. 2561

ผู้สื่อข่าวรายงานว่า ราคาหุ้น บริษัท อิชิตัน กรุ๊ป จำกัด (มหาชน) หรือ ICHI ล่าสุด ณ เวลา 10.03 น. อยู่ที่ 5.70 บาท ลบ 1.55 บาท หรือ 21.38% สูงสุดที่ 5.90 บาท ต่ำสุดที่ 5.50 บาท ด้วยมูลค่าซื้อขาย 43.03 ล้านบาท

ทั้งนี้ ราคาหุ้น ICHI ปรับตัวลงต่ำสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 21 เม.ย.2557 โดยมีราคา IPO ที่ 13 บาท
สำหรับปัจจัยที่ส่งผลให้ราคาหุ้น ICHI ปรับตัวลง เนื่องจากวานนี้ (14 พ.ค.) ICHI รายงานผลการดำเนินงานงวดไตรมาส 1/61 (รวมบริษัทย่อย) สิ้นสุดวันที่ 31 มี.ค. 61 มีกำไร 32.91 ลบ. ลดลง 47% จากปีก่อนมีกำไร 62.46 ล้านบาท
ทั้งนี้ ICHI มีกำไรลดลงเนื่องจากมีรายได้จากการขายลดลงจากตลาดชาพร้อมดื่มในประเทศไม่เติบโต ขณะที่บริษัทมีการปรับราคาขายปลีกที่ได้รับผลกระทบจากการจัดเก็บภาษีสรรพสามิตและภาษีน้ำตาลของภาครัฐ